Natten til søndag opstod der klokken 04.42 brand i en lade på en gård i Birkelse. En landmand opdager selv branden, da han er ude for at malke til morgen. - Laden bliver hurtigt overtændt derude, og så er der fare for at branden spreder sig til en dyrebesætning på op mod 50 dyr, fortæller vagtchef ved Nordjyllands Politi Poul Fastergaard. De mange dyr blev lukket ud i en tilstødende indhegning, så ingen dyr led skade. En dyrlæge var dog på stedet, hvis nogle dyrene har været udsat for for meget røg. Landmanden selv er også blevet undersøgt for røgforgiftning. - Han er ramt af en smule røgforgiftning, men han ville ikke have behandling. Han mente frisk luft ville være nok, fortæller vagtchefen.

Opsummering:
En brand i en lade var ved at sprede sig til nærliggende dyrebesætninger, men hurtig indsats fik reddet kreaturernes liv.